s Ludwigsbod in Untamos: Da bekonnte Wundorzt Dr. Anton Fiawiga (Anton Fiebiger) hod do noch m Mittamos-Bod a zwoats Kur-Bod, wöichas er noch m boarischn König „König-Ludwigs-Bod“ tauft hod darichtt. 1915 is d Bodeostoit auf s Dobbete vo da Gressn dawaitat worn. Do hod s dodrauf zua Kurzwegge Moar-, Schlomm-, Fichtnnodl- und Solebäda gem. s Bod is bis etwoa 1970 in Betrieb gwesn. Bis 2006 hod se do aa da bekonnte gleichnomige Gosthof, der heid ois Wonhaus „Wona zum König Ludwig“ gnuzt wead, befundn.